Barcelonia bɔɔlbɔkuw ne kwankyerɛfo, Jordi Cruyff ada no edzi dɛ Calatan bɔɔlbɔkuw no dze n’enyi edzi Mohammed Kudus ekyir bɛyɛ afe kor na no mboree nye yi. Afei Barcelonia abɛka Liverpool na ɔnye bɔɔlbɔkuw akɛse a a wɔada hɔn pɛ edzi dɛ wɔpɛ dɛ wɔtɔ Mohammed Kudus ka hɔn bɔɔlbɔ kuw no mu no ho.
Nsɛm a Jordi Cruyff dze too Spanish dawurbɔ krataa (Spanish outlet RAC I) enyim nye dɛ, “Yɛdze hɛn enyi edzi Mohammed Kudus ekyir afe kor na no mboree nye yi. Yennkotum aka dɛ Barceloniafo pɛ Kudus mbom ɔyɛ dza obiara n’enyi gye no ho”.Aberantse Mohammed kudus a oedzi mfa eduonu-ebein (22) yɛ nyimpa a ɔabɔ bɔɔl ara yie wɔ nɔmba akrɔn a wɔdze no ato ma ɔrobɔ no kyɛn ɔnoara ankasa no nɔmba du (10) a ɔbɔ no dada wɔ dɛm bɔɔlbɔ akansi ne fa (season) yi mu no.
Cruyff sanee dze toaa do bio dɛ, ɔdze n’enyi edzi nkɔmbɔdzi a ɔrokɔ do wɔ Netherland dze fa nɔmba pɔtsee a ɔsɛ dɛ “Right to Dream Academy” nyimdzeefo bɔ. Ɔdze ne nsɛm reba ewie no, ɔkyerɛ dɛ, “Nsɛm pii na wɔaka afa no ho na nyew, menyim no yie. Mohammed Kudus yɛ nyimpa ɔatow atsena pii wɔ Holland”.
Momammed Kudus abɔ no ho mbɔdzen ara yie ama “Dutch Gaint” ofitsi ber a ɔhyɛase bɔɔ nɔmba akron a nnyɛ ɔno mpo na ɔbɔ no na iyi mu mpo no, oetum atow atsena du (10) wɔ akansi eduonu-baako (21) mu. Dɛm ara so na Mohammed Kudus nam akansi a Ghana nye Portugal na Korea sii no do no ada ne mbɔdzembɔ a ɔyɛ nwanwa no edzi dze rehyerɛn wɔ 2022 wiase nyinaa bɔɔlbɔ akansi no mu.
Mohammed Kudus bɔkɔ do ayɛ nyimpa a ɔsombo ama ɔman Ghana sɛ wotum nya amba kyɛn South Americans na wotum kɔ hɔn enyim wɔ akansi ne ɔfa a ɔtɔ duesia (round 16) wɔ 2022 wiase bɔɔlbɔ akansi nu mu.
